Title: Μια Δέσμη Χαρακτήρων

Exercise Code: SLINTEGRA047

|  |  |  |
| --- | --- | --- |
| Modules: | Group size: | Duration: |
| 5. Conflict Solving Strategies  6. Problem Solving Strategies  1. Social learning | Individual  Small group  Large group | 30 min |

**Purpose:**

* Κατανόηση των διαφορετικών μεθόδων διαχείρισης των συγκρούσεων
* Γνώση του χαρακτήρα ενός ατόμου και των προσωπικών χαρακτηριστικών του
* Ενθάρρυνση της σκέψη σχετικά με την επίλυση των συγκρούσεων με θετικό τρόπο
* Αναγνώριση των θετικών και λιγότερο ισχυρών προσωπικών γνωρισμάτων/χαρακτηριστικών ενός ατόμου

**Description:**

Χωρίστε τις μεγάλες ομάδες σε μικρότερες ομάδες των τεσσάρων έως επτά συμμετεχόντων (η ύπαρξη τουλάχιστον τριών ομάδων είναι επιθυμητή). Ζητήστε από κάθε ομάδα να σκεφτεί τρεις γνωστούς «χαρακτήρες» και να γράψει το όνομα καθενός σε ξεχωριστό χαρτί.

Οι χαρακτήρες μπορεί να είναι πραγματικοί ή φανταστικοί, ζωντανοί ή νεκροί, διάσημοι, αλλά όχι εγκληματίες. Πείτε στους συμμετέχοντες ότι, στην ιδανική περίπτωση, οι χαρακτήρες θα πρέπει να έχουν ξεχωριστή προσωπικότητα. Μερικά παραδείγματα είναι ο Σούπερμαν, ο Γκάντι, ο Αϊνστάιν, ο Τζέιμς Μποντ, ο Ρόκυ, ο Χάρι Πότερ, ο Νταρθ Βέιντερ ή η Μικρή Λουλού.

Συλλέξτε όλα τα χαρτάκια σε μια δέσμη και, στη συνέχεια, αφήστε κάθε ομάδα να επιλέξει δύο προκειμένου να συμπληρώσει ένα φυλλάδιο για κάθε χαρακτήρα.

Μετά από 15 λεπτά, ζητήστε από τις ομάδες να αναφέρουν τι έμαθαν από τους χαρακτήρες τους.

Ερωτήσεις Συζήτησης

1. Ποιοι χαρακτήρες διαχειρίζονται τις συγκρούσεις πιο αποτελεσματικά; Με ποιους τρόπους είναι αποτελεσματική η διαχείριση των συγκρούσεων;
2. Ποιοι χαρακτήρες δεν διαχειρίζονται καλά τις συγκρούσεις; Τι κάνουν που είναι αναποτελεσματικό;
3. Ποιες τεχνικές μπορούμε να μάθουμε από τους χαρακτήρες μας ώστε να βοηθηθούμε κατά την επίλυση συγκρούσεων;
4. Ποιες αδυναμίες μπορούμε να συνειδητοποιήσουμε;
5. Ποια πράγματα μπορούμε να διδάξουμε τους χαρακτήρες μας;

**Material:**

Χαρτί, στυλό

**Method:**

Παιχνίδι ρόλων, συζήτηση

**Advice for Trainer:**

Ο εκπαιδευτής μπορεί να ετοιμάσει τα χαρτάκια κάθε χαρακτήρα εκ των προτέρων. Η ουσία/βάση της άσκησης είναι οι συμμετέχοντες να αποκτήσουν επίγνωση των δικών τους προσωπικών αξιών, ποιοτήτων, καθώς και των αδύνατων σημείων του χαρακτήρα τους. Ο εκπαιδευτής θα πρέπει να αφιερώσει το ίδιο χρονικό διάστημα και για τα δύο σημεία του χαρακτήρα, επειδή τόσο τα θετικά όσο και τα λιγότερο θετικά προσωπικά χαρακτηριστικά επιτρέπουν στο άτομο να διαχειριστεί τις συγκρούσεις, με διαφορετικό βέβαια τρόπο. Στο τέλος, ένα έναυσμα από τον εκπαιδευτή θα μπορούσε να είναι τι μπορεί να κάνει ένα άτομο με τις πιο αδύναμες ιδιότητές του, για να τις ενδυναμώσει και να τις χρησιμοποιήσει ώστε να βοηθηθεί στην επίλυση των προκλήσεων της ζωής.

**Source/Literature:**

Προσαρμογή από: “The big book of conflict resolution games: Quick, Effective Activities to Improve Communication, Trust, and Collaboration” by Mary Scannell, Mc Graw Hill 2010.

**Handouts:**

* Μια Δέσμη Χαρακτήρων